[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.9.2010

COM(2010) 519 τελικό

2008/0246 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, όσον αφορά τις τροπολογίες του Ευρωπαϊκού Κοινοβουλίου στη θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για τα δικαιώματα των επιβατών στις θαλάσσιες και εσωτερικές πλωτές μεταφορές και για την τροποποίηση του κανονισμού (ΕΚ) αριθ. 2006/2004

ΠΕΡΙ ΤΡΟΠΟΠΟΙΗΣΗΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 293 παράγραφος 2 της συνθήκης για τη λειτουργία της Ευρωπαϊκής Ένωσης

2008/0246 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, όσον αφορά τις τροπολογίες του Ευρωπαϊκού Κοινοβουλίου στη θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα δικαιώματα των επιβατών στις θαλάσσιες και εσωτερικές πλωτές μεταφορές και για την τροποποίηση του κανονισμού (ΕΚ) αριθ. 2006/2004

1. Ιστορικό

Ημερομηνία διαβίβασης της πρότασης στο Ευρωπαϊκό Κοινοβούλιοκαι στο Συμβούλιο: 5 Δεκεμβρίου 2008

Ημερομηνία γνωμοδότησης του Ευρωπαϊκού Κοινοβουλίουσε πρώτη ανάγνωση: 23 Απριλίου 2009

Ημερομηνία γνωμοδότησης της Οικονομικής καιΚοινωνικής Επιτροπής: 16 Ιουλίου 2009

Ημερομηνία καθορισμού της θέσης του Συμβουλίου με ομοφωνία: 11 Μαρτίου 2010

Ημερομηνία συμφωνίας της COREPER επί του συμβιβασμούπου επιτεύχθηκε σε δεύτερη ανάγνωση: 23 Ιουνίου 2010

Ημερομηνία γνωμοδότησης του Ευρωπαϊκού Κοινοβουλίουσε δεύτερη ανάγνωση: 6 Ιουλίου 2010

2 . Σκοπός της πρότασης

Η νομοθετική πρόταση αποσκοπεί στην κατοχύρωση σειράς δικαιωμάτων για τους επιβάτες που χρησιμοποιούν πλωτά μεταφορικά μέσα, τόσο σε εσωτερικά, όσο και σε διεθνή δρομολόγια. Στα δικαιώματα αυτά συγκαταλέγονται ελάχιστοι κανόνες που αφορούν την ενημέρωση όλων των επιβατών πριν από το ταξίδι τους και κατά τη διάρκειά του, την παροχή συνδρομής και αποζημίωσης σε περίπτωση διακοπής του ταξιδιού, μέτρα για τις περιπτώσεις καθυστερήσεων, καθώς και την παροχή ειδικής συνδρομής στα άτομα με μειωμένη κινητικότητα. Όπως και η νομοθεσία που ισχύει στους κλάδους των αεροπορικών και των σιδηροδρομικών μεταφορών, η πρόταση προβλέπει τη σύσταση ανεξάρτητων φορέων για την επίλυση διαφορών.

3. Γνώμη της Επιτροπής οσον αφορα τις τροπολογιεσ του Ευρωπαϊκού Κοινοβουλίου

Το Ευρωπαϊκό Κοινοβούλιο, με τη γνωμοδότησή του σε δεύτερη ανάγνωση, στις 6 Ιουλίου 2010, επέφερε μεγαλύτερη σύγκλιση της θέσης του Συμβουλίου με την πρόταση της Επιτροπής ως προς τη διεύρυνση του πεδίου εφαρμογής (η εξαίρεση από αυτό περιορίζεται στα σκάφη που μεταφέρουν έως 12 επιβάτες αντί των 36), την ενίσχυση της προστασίας των δικαιωμάτων των επιβατών με μειωμένη κινητικότητα ή αναπηρία (προσβάσιμες μορφές πληροφοριών, μείωση των εξαιρέσεων που αφορούν το δικαίωμα ταξιδιού, συντόμευση των προθεσμιών ειδοποίησης), καθώς και τη βελτίωση του γενικού επιπέδου προστασίας των επιβατών που ταξιδεύουν δια θαλάσσης ή μέσω εσωτερικών πλωτών οδών (χαμηλότερα όρια για τις αποζημιώσεις, υψηλότερα επίπεδα συνδρομής).

Η θέση του Κοινοβουλίου είναι απόρροια του συμβιβασμού που επιτεύχθηκε κατά τον τελευταίο άτυπο τριμερή διάλογο της 15ης Ιουνίου 2010 και ο οποίος συζητήθηκε και εγκρίθηκε από το Συμβούλιο στις 23 Ιουνίου 2010.

4. Συμπέρασμα

Δυνάμει του άρθρου 293 παράγραφος 2 της συνθήκης για τη λειτουργία της Ευρωπαϊκής Ένωσης, η Επιτροπή αποδέχεται να τροποποιήσει την πρότασή της σύμφωνα με το προαναφερόμενο συμβιβαστικό κείμενο του Συμβουλίου και του Κοινοβουλίου.